title: Решение (ЕС) 2015/44 на Европейския парламент и на Съвета от 17 декември 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2013/014 FR/Air France, подадено от Франция)

text:
               14.1.2015

               BG

               Официален вестник на Европейския съюз

               L 8/18

         РЕШЕНИЕ (ЕС) 2015/44 НА ЕВРОПЕЙСКИЯ ПАРЛАМЕНТ И НА СЪВЕТА
   от 17 декември 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
   (заявление EGF/2013/014 FR/Air France, подадено от Франция)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (1), и по-специално член 12, параграф 3 от него,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (2),
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (3), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (4), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията („ЕФПГ“) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Както е посочено в член 12 от Регламент (ЕС, Eвратом) № 1311/2013, ЕФПГ не може да надхвърля максималния годишен размер от 150 млн. евро (по цени от 2011 г.).

               (3)

               На 20 декември 2013 г. Франция подаде заявление за мобилизиране на средства от ЕФПГ във връзка със съкращения в предприятието Air France и го допълва с допълнителна информация до 24 юли 2014 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 25 937 813 EUR.

               (4)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Франция,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейския фонд за приспособяване към глобализацията за предоставяне на сумата от 25 937 813 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 17 декември 2014 година

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 406, 30.12.2006 г., стр. 1.

      (2)  ОВ L 347, 20.12.2013 г., стр. 855.

      (3)  ОВ L 347, 20.12.2013 г., стр. 884.

      (4)  ОВ C 373, 20.12.2013 г., стр. 1.


title: Решение (ЕС, Евратом) 2016/1460 на Европейския парламент от 28 април 2016 година относно освобождаването от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия

text:
               14.9.2016

               BG

               Официален вестник на Европейския съюз

               L 246/25

         РЕШЕНИЕ (ЕС, ЕВРАТОМ) 2016/1460 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2014 година (1),

               —

               като взе предвид консолидираните годишни отчети на Европейския съюз за финансовата 2014 година (COM(2015) 377 — C8-0199/2015) (2),

               —

               като взе предвид доклада на Комисията относно последващите действия във връзка с освобождаването от отговорност за финансовата 2013 година (COM(2015) 505) и работните документи на службите на Комисията, които го придружават (SWD(2015) 194, SWD(2015) 195),

               —

               като взе предвид съобщението на Комисията от 3 юни 2015 г., озаглавено „Обобщение на резултатите от управлението на Комисията през 2014 г.“ (COM(2015) 279), и придружаващите го приложения,

               —

               като взе предвид годишния доклад на Комисията относно оценката на финансите на Съюза въз основа на постигнатите резултати (COM(2015) 313) и работните документи на службите на Комисията, които го придружават (SWD(2015) 124, SWD(2015) 125),

               —

               като взе предвид годишния доклад на Комисията пред органа по освобождаване от отговорност относно вътрешните одити, осъществени през 2014 г. (COM(2015) 441), и работния документ на службите на Комисията, който го придружава (SWD(2015) 170),

               —

               като взе предвид годишния доклад на Сметната палата относно изпълнението на бюджета за финансовата 2014 година, придружен от отговорите на институциите (3), както и специалните доклади на Сметната палата,

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Комисията във връзка с изпълнението на бюджета за финансовата 2014 година (05583/2016 — C8-0042/2016),

               —

               като взе предвид съобщението на Комисията от 8 октомври 2015 г. до Европейския парламент, Съвета и Сметната палата относно защита на бюджета на ЕС до края на 2014 г. (COM(2015)0503),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (5) на Съвета, и по-специално членове 62, 164, 165 и 166 от него,

               —

               като взе предвид член 93 и приложение V към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0140/2016),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на Европейския съюз тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               Освобождава от отговорност Комисията във връзка с изпълнението на общия бюджет на Европейския съюз за финансовата 2014 година.

               2.

               Представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2014 година, раздел III — Комисия и изпълнителни агенции, както и в своята резолюция от 28 април 2016 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2014 година (6).

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Сметната палата и Европейската инвестиционна банка, както и на националните парламенти и националните и регионалните контролни органи на държавите членки, и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 51, 20.2.2014 г.

      (2)  ОВ C 377, 13.11.2015 г., стр. 1.

      (3)  ОВ C 373, 10.11.2015 г., стр. 1.

      (4)  ОВ C 377, 13.11.2015 г., стр. 146.

      (5)  ОВ L 298, 26.10.2012 г., стр. 1.

      (6)  Приети текстове от тази дата, P8_TA(2016)0148 (вж. страница 91 от настоящия брой на Официален вестник).


title: 2007/215/ЕОРешение на Съвета от 29 януари 2007 година за изменение на Решение 2004/676/ЕО относно Правилник за персонала на Европейската агенция по отбрана

text:
               5.4.2007

               BG

               Официален вестник на Европейския съюз

               L 95/21

      РЕШЕНИЕ НА СЪВЕТА

   от 29 януари 2007 година
   за изменение на Решение 2004/676/ЕО относно Правилник за персонала на Европейската агенция по отбрана
   (2007/215/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Съвместно действие 2004/551/ОВППС на Съвета от 12 юли 2004 г. за създаването на Европейската агенция по отбрана (1), и по-специално член 11, параграф 3, точка 3.1 от него,
   като взе предвид Решение 2004/676/ЕО на Съвета от 24 септември 2004 г. относно Правилник за персонала на Европейската агенция по отбрана (2), и по-специално член 170, параграф 2 от него,
   като взе предвид предложението на управителния съвет на Европейската агенция по отбрана,
   като има предвид, че:

               (1)

               С цел гарантиране прилагането на по-хармонизиран подход към човешките ресурси в рамките на европейската публична служба е целесъобразно да се уеднаквят разпоредбите на Правилника за персонала на Европейската агенция по отбрана със съответните разпоредби на Правилника за длъжностните лица на Европейските общности и Условията за работа на другите служители на Европейските общности, в частност по отношение на разпоредбите, свързани с надбавката за повторно настаняване, обезщетението за прослужено време, надбавката за дете на издръжка, при спазване на принципа за недискриминация и предвидените предимства за служителите, назначени за началник-отдел, директор или генерален директор. Поради същата причина е необходимо да се вземе под внимание опитът, придобит при прилагането на гореспоменатите разпоредби от Правилника за длъжностните лица на Европейските общности и Условията за работа на другите служители на Европейските общности.

               (2)

               Уместно е разпоредбите на Правилника за персонала на Европейската агенция по отбрана да се уеднаквят със съответните разпоредби на Правилника за длъжностните лица на Европейските общности и Условията за работа на другите служители на Европейските общности, като същевременно се запазят правата на персонала на агенцията, придобити преди влизането в сила на произтичащите от уеднаквяването изменения, и като се отчетат основателните очаквания.

               (3)

               След първоначалното приемане на Правилника за персонала на Европейската агенция по отбрана през 2004 г. в неговия текст бяха открити редица несъответствия, които трябва да бъдат отстранени.

               (4)

               Поради това Правилникът за персонала на Европейската агенция по отбрана, изложен в Решение 2004/676/ЕО, следва да бъде съответно изменен,

         РЕШИ:
   Член 1
   Решение 2004/676/ЕО на Съвета се изменя, както следва:

               1)

               в член 5, параграф 4, първа алинея се заменя със следния текст:
               „4.   За целите на параграф 1 от настоящия член едно лице е лице с увреждания, ако има физическо или умствено увреждане, което е или може да бъде постоянно. Увреждането се определя в съответствие с процедурата, посочена в член 37.“;

               2)

               в член 10 параграф 2 се заменя със следния текст:
               „2.   Без разрешение на властите, упълномощени да сключват договори, временно наетият служител не може да приема от правителство или какъвто и да е друг източник извън агенцията почетни отличия, отличителни знаци, покровителство, подаръци или заплащане от какъвто и да е вид, освен за работа, извършена или преди неговото назначаване, или по време на специален отпуск за отбиване военна или друга национална служба, и във връзка с такава служба.“;

               3)

               в член 21 втора алинея се заменя със следния текст:
               „Разпоредбите на предходната алинея не се прилагат за временно нает служител или бивш член на временния състав, който дава показания пред Комисията по жалбите или Дисциплинарната комисия по въпрос, засягащ временно нает служител или бивш член на временния състав.“;

               4)

               в член 27, параграф 1, буква б) се заменя със следния текст:

                           „б)

                           членът на временния състав предварително е съобщил същата информация на агенцията и е изчакал срока, определен от агенцията в зависимост от сложността на случая, за предприемане на необходимите действия. Членът на временния състав следва да бъде надлежно информиран за този срок в рамките на 60 дни.“;

               5)

               Член 36 се изменя, както следва:

                           а)

                           към параграф 1 се добавя следната трета алинея:
                           „Не се запазват никакви длъжности за граждани на определена държава-членка.“;

                           б)

                           в параграф 2 буква д) се заменя със следния текст:

                                       „д)

                                       ако не представи доказателства за добро владеене на един от езиците на участващите държави-членки и за задоволително владеене на друг от езиците на участващите държави-членки до степен, необходима за изпълнението на неговите задължения.“;

               6)

               член 39 се изменя, както следва:

                           а)

                           параграф 2 във вида, в който е бил в сила в деня преди приемането на настоящото решение, става параграф 3;

                           б)

                           добавя се нов параграф 2 със следното съдържание:
                           „2.   Временно нает служител, който е прослужил две години на една и съща степен от своя ранг, автоматично преминава в по-горната степен на същия ранг.
                           При условие че временно нает служител, назначен за началник-отдел, директор или генерален директор, изпълнява задоволително новите си функции през първите девет месеца, той се повишава в следващата степен от съответния ранг, считано от датата на назначаването. Това повишение води до увеличаване на основната месечна заплата, което съответства на процентната разлика между първата и втората степен на всеки ранг.“;

               7)

               в член 40 се заличава втора алинея;

               8)

               в член 59 се заличава параграф 9;

               9)

               в член 63 параграф 2 се заменя със следния текст:
               „2.   Надбавката за повторно настаняване, предвидена в член 6 от приложение V, се полага на временно нает служител, който е прослужил четири години. Временно наетият служител, който е прослужил повече от една година, но по-малко от четири години, има право на надбавка за повторно настаняване, чийто размер е пропорционален на прослуженото време, като непълните години не се вземат предвид.“;

               10)

               в приложение V се добавя член 2а със следното съдържание:
               „Член 2а
               Като изключение от разпоредбите на член 2, параграф 1 за посочените по-долу периоди размерът на надбавката за дете на издръжка се заменя със следните суми:

                           1.2.2007 г.—31.12.2007 г.

                           302,35 EUR

                           1.1.2008 г.—31.12.2008 г.

                           315,53 EUR

                     Горната ставка се актуализира при всеки преглед на възнагражденията, извършван по силата на член 59 от Правилника.“;

               11)

               в приложение V, член 3, параграф 2 се заменя със следния текст:
               „2.   За всяко дете на издръжка по смисъла на член 2, параграф 2, което е на възраст под пет години или не посещава редовно на пълен учебен ден начално или средно училище, размерът на надбавката се определя, както следва:

                           1.2.2007 г.—31.8.2007 г.

                           48,17 EUR

                           1.9.2007 г.—31.8.2008 г.

                           64,24 EUR

                           1.9.2008 r. и след тази дата

                           80,30 EUR

                     Горната ставка се актуализира при всеки преглед на възнагражденията, извършван по силата на член 59 от Правилника.“;

               12)

               в приложение VI член 1 се заменя със следния текст:
               „Член 1
               1.   Служител, чиито трудови правоотношения се прекратяват по причина, различна от смърт или инвалидност, при напускането има право:

                           а)

                           ако е прослужил по-малко от една година — на изплащане на обезщетение за прослужено време, равно на трикратния размер на сумата, удържана от основната му заплата за пенсионно осигуряване, след приспадане на евентуално внесените суми по членове 90 и 131 от Правилника;

                           б)

                           в останалите случаи, той има право:

                                       1)

                                       на прехвърляне на актюерната равностойност, актуализирана към действителната дата на прехвърлянето, на придобитите в агенцията пенсионни права за прослужено време към пенсионния фонд на администрация или организация, или към пенсионния фонд, от който той придобива право на пенсия за прослужено време по силата на трудовата си дейност като наето или самостоятелно наето лице, или

                                       2)

                                       на изплащане на актюерната равностойност на частно осигурително дружество или пенсионен фонд по негов избор, които да гарантират, че:

                                                   i)

                                                   основната сума няма да бъде изплатена обратно на заинтересованото лице;

                                                   ii)

                                                   на лицето ще започне да се изплаща месечен доход най-рано след навършването на 60-годишна възраст и най-късно след навършването на 65-годишна възраст;

                                                   iii)

                                                   е предвидена възможност за прехвърляне или наследствена пенсия за преживелите лица;

                                                   iv)

                                                   прехвърлянето към друго осигурително дружество или друг фонд ще бъде разрешено само при условията, предвидени в i), ii) и iii).

                     2.   Чрез дерогация от параграф 1, буква б) служител, който след постъпване на служба, с цел да установи или запази пенсионни права, е правил плащания към национална пенсионноосигурителна схема или частно осигурително дружество, или пенсионен фонд по негов избор, отговарящ на условията по параграф 1, и чието трудово правоотношение бъде прекратено по причини, различни от смърт или инвалидност, при напускането има право на обезщетение за прослужено време, равно на актюерната стойност на придобитите пенсионни права за прослуженото време в Европейската агенция по отбрана. В този случай плащанията, направени с цел установяване или запазване на пенсионни права по национална пенсионноосигурителна схема съгласно членове 90 или 131, се приспадат от обезщетението за прослужено време.
               3.   Ако трудовото правоотношение на служителя е било прекратено поради уволнение, размерът на обезщетението за прослужено време, което следва да се изплати, или според случая — на актюерната равностойност, която следва да се прехвърли, се определя в зависимост от решението по член 146 от Правилника.“

         Член 2
   Настоящото решение влиза в сила в деня на неговото приемане. То се публикува в Официален вестник на Европейския съюз.

      Съставено в Брюксел на 29 януари 2007 година.

            За Съвета

            Председател

         P. STEINBRÜCK

      (1)  ОВ L 245, 17.7.2004 г., стр. 17.

      (2)  ОВ L 310, 7.10.2004 г., стр. 9.


title: 2010/611/ЕС: Решение на Комисията от 8 октомври 2010 година за изменение на Решение 2006/241/ЕО по отношение на вноса на гуано от Мадагаскар (нотифицирано под номер C(2010) 6798)  Текст от значение за ЕИП

text:
               9.10.2010

               BG

               Официален вестник на Европейския съюз

               L 266/62

         РЕШЕНИЕ НА КОМИСИЯТА
   от 8 октомври 2010 година
   за изменение на Решение 2006/241/ЕО по отношение на вноса на гуано от Мадагаскар
   (нотифицирано под номер C(2010) 6798)
   (текст от значение за ЕИП)
   (2010/611/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като имат предвид, че:

               (1)

               Решение 2006/241/ЕО на Комисията от 24 март 2006 г. относно определени защитни мерки по отношение на някои продукти от животински произход, с изключение на рибни продукти, с произход от Мадагаскар (2), забранява вноса в Съюза на продукти от животински произход, с изключение на рибни продукти и охлюви, с произход от Мадагаскар.

               (2)

               Мадагаскар заяви своя интерес да изнася гуано за Съюза.

               (3)

               Регламент (ЕО) № 1774/2002 на Европейския парламент и на Съвета от 3 октомври 2002 г. за установяване на здравни правила относно странични животински продукти, непредназначени за консумация от човека (3), предвижда, че вносът и транзитът на странични животински продукти и на преработени продукти се забраняват, освен ако са в съответствие с посочения регламент.

               (4)

               Съгласно Регламент (ЕО) № 1774/2002 оборският тор е материал от категория 2. Определението за оборски тор, дадено в приложение I към посочения регламент, обхваща гуано, което може да е преработено или непреработено в съответствие с глава III от приложение VIII към посочения регламент. В част III от посочената глава се предвижда, че пускането на пазара на гуано не е подчинено на никакви ветеринарно-санитарни условия.

               (5)

               Освен това Регламент (ЕО) № 1774/2002 предвижда, че разпоредбите, приложими за внос от трети страни на продукти, посочени в приложения VII и VIII към него, не следва да бъдат нито по-благоприятни, нито по-неблагоприятни от тези, приложими за производството и за пускането на пазара на тези продукти в Съюза.

               (6)

               Поради това вносът на гуано от Мадагаскар не следва повече да е забранен.

               (7)

               Поради това Решение 2006/241/ЕО следва да бъде съответно изменено.

               (8)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Член 1 от Решение 2006/241/ЕО се заменя със следното:

      „Член 1
      Настоящото решение се прилага за продукти от животински произход, с изключение на рибни продукти, охлюви и гуано, с произход от Мадагаскар“.

   Член 2
   Адресати на настоящото решение са държавите-членки.

      Съставено в Брюксел на 8 октомври 2010 година.

            За Комисията

         John DALLI

            Член на Комисията

      (1)  ОВ L 24, 30.1.1998 г., стр. 9.

      (2)  ОВ L 88, 25.3.2006 г., стр. 63.

      (3)  ОВ L 273, 10.10.2002 г., стр. 1.


title: Решение на Съвета от 17 февруари 2005 година за сключване от името на Европейската общност на Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси

text:
               15/ 14

               BG

               Официален вестник на Европейския съюз

               201

         32005D0370

               L 124/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 17 февруари 2005 година
   за сключване от името на Европейската общност на Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси
   (2005/370/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 175, параграф 1 във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Конвенцията на ИКЕ на ООН за достъп до информация, участие на обществеността в процеса на вземане на решения и достъп до правосъдие по екологични въпроси (Конвенцията от Орхус) има за цел да осигури обществените права и да наложи на партиите и обществените органи задължения относно достъпa до информация и общественото участие и достъпа до правосъдие по екологични въпроси.

               (2)

               Подобряването на обществения достъп до информация и едно по-широко участие на обществеността в процеса на вземане на решения и достъпа до правосъдие, са съществени инструменти за осигуряване на обществената информираност по въпросите на околната среда и за популяризиране на по-доброто прилагане и въвеждане на екологичното законодателство. По този начин то спомага да се укрепи и направи по-ефективна политиката за опазване на околната среда.

               (3)

               Конвенцията от Орхус все още подлежи на ратификация, приемане, одобрение или присъединяване от държавите и регионалните организации за икономическа интеграция.

               (4)

               В съответствие с изискванията на Конвенцията от Орхус регионалните организации за икономическа интеграция трябва да декларират в документите си за ратификация, приемане, одобрение или присъединяване нивото на своята компетентност по отношение на въпросите, регулирани от конвенцията.

               (5)

               Общността, в съответствие с Договора, и по-специално член 175, параграф 1 от него, е в компетенциите си, заедно със своите държави-членки, да бъде страна по международни споразумения и да изпълнява задълженията, произтичащи от тях, като така допринася за изпълнението на целите, записани в член 174 от Договора.

               (6)

               Общността и повечето от нейните държави-членки подписаха Конвенцията от Орхус през 1998 г. и от тогава насочиха усилията си за приемане на конвенцията. Междувременно съответното законодателство на Общността беше приведено в съответствие с конвенцията.

               (7)

               Целта на Конвенцията от Орхус, както е заложена в член 1 от нея, е в съответствие с целите на политиката на Общността по опазване на околната среда, описани в член 174 от Договора, съгласно които Общността, споделяйки компетенциите си с държавите-членки, вече е приела подробен набор от законодателни мерки, който се развива и допринася за постигането на целта на конвенцията не само чрез собствените си институции, но също и чрез обществените органи в своите държави-членки.

               (8)

               Конвенцията от Орхус следва да бъде одобрена,

         РЕШИ:
   Член 1
   Конвенцията на ИКЕ на ООН за достъп до информация, участие на обществеността в процеса на вземане на решения и достъп до правосъдие по екологични въпроси (Конвенция от Орхус) се одобрява от името на Общността.
   Текстът на Конвенцията от Орхус е приложен към настоящото решение.
   Член 2
   Председателят на Съвета е оправомощен да посочи лицето/ата, упълномощено/и да депозира/т инструмента за одобряване при генералния секретар на Организацията на обединените нации в съответствие с член 19 от Конвенцията от Орхус.
   Същевременно, посоченото лице/а депозира/т декларациите, определени в приложението към настоящото решение, в съответствие с член 19 от Конвенцията от Орхус.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 17 февруари 2005 година.

            За Съвета

            Председател

         J.-C. JUNCKER

      (1)  Становище от 31 март 2004 г.
   ПРИЛОЖЕНИЕ
   ДЕКЛАРАЦИЯ НА ЕВРОПЕЙСКАТА ОБЩНОСТ В СЪОТВЕТСТВИЕ С ЧЛЕН 19 ОТ КОНВЕНЦИЯТА ЗА ДОСТЪП ДО ИНФОРМАЦИЯ, УЧАСТИЕ НА ОБЩЕСТВЕНОСТТА В ПРОЦЕСА НА ВЗЕМАНЕ НА РЕШЕНИЯ И ДОСТЪП ДО ПРАВОСЪДИЕ ПО ЕКОЛОГИЧНИ ВЪПРОСИ
   Европейската общност декларира, в съответствие с Договора за създаване на Европейската общност, и по-специално член 175, параграф 1 от него, че е компетентна да бъде страна по международни споразумения и да изпълнява задълженията, произтичащи от тях, което допринася за изпълнението на следните цели:

               —

               съхранение, защита и подобряване на качеството на околната среда,

               —

               защита на човешкото здраве,

               —

               разумно и рационално използване на природните ресурси,

               —

               насърчаване на мерки на международно равнище, които са насочени към решаване на проблеми на околната среда от регионално или световно значение.

         Освен това Европейската общност декларира, че вече е приела няколко законодателни инструмента, задължителни за нейните държави-членки, в изпълнение на разпоредбите на настоящата конвенция, и ще предостави и актуализира, както е целесъобразно, пред депозитаря списък на тези законодателни инструменти в съответствие с член 10, параграф 2 и член 19, параграф 5 от конвенцията. По-специално Европейската общност декларира също, че действащите законодателни инструменти не обхващат напълно изпълнението на задълженията, произтичащи от член 9, параграф 3 от конвенцията, тъй като те се отнасят до административни и юридически процедури по възражения и пропуски от страна на частни лица и обществени органи, различни от институциите на Европейската общност, включени в член 2, параграф 2, буква г) от конвенцията, и че следователно нейните държави-членки са отговорни за поемането на тези задължения по време на одобряването на конвенцията от Европейската общност и ще останат такива, освен ако и дотогава, докато Общността, упражнявайки своите правомощия по Договора за ЕО, приеме разпоредби на Общността, обхващащи изпълнението на тези задължения.
   Накрая Общността потвърждава своята декларация, направена при подписване на конвенцията, че институциите на Общността ще прилагат конвенцията в рамките на своите съществуващи и бъдещи правила за достъп до документи, както и другите правила от законодателството на Общността в областта, предмет на конвенцията.
   Европейската общност е отговорна за изпълнението на онези задължения, произтичащи от конвенцията, които са обхванати от действащото законодателство на Общността.
   Осъществяването на компетенциите на Общността по своя характер е предмет на непрекъснато развитие.
   ДЕКЛАРАЦИЯ НА ЕВРОПЕЙСКАТА ОБЩНОСТ ОТНОСНО НЯКОИ СПЕЦИФИЧНИ РАЗПОРЕДБИ НА ДИРЕКТИВА 2003/4/EО
   Във връзка с член 9 от Конвенцията от Орхус Европейската общност кани страните по конвенцията да вземат предвид член 2, параграф 2 и член 6 от Директива 2003/4/EО на Европейския парламент и на Съвета от 28 януари 2003 г. относно обществения достъп до информация за околната среда. Тези разпоредби дават на държавите-членки на Европейската общност възможността в изключителни случаи и при строго определени условия да изключат някои институции и власти от правилата по преразглеждане на процедурите във връзка с решения по молби за информация.
   Следователно ратификацията от страна на Европейската общност на Конвенцията от Орхус обхваща всяко едно възражение от държава-членка на Европейската общността до степента, при която това възражение е съвместимо с член 2, параграф 2 и член 6 от Директива 2003/4/EО.


title: 2014/20/ЕС: Решение на Съвета от 23 септември 2013 година за подписване от името на Съюза и временно прилагане на Споразумението за сътрудничество между Европейския съюз и неговите държави-членки, от една страна, и Конфедерация Швейцария, от друга, в областта на европейските програми за спътникова навигация

text:
                  20.1.2014

                  BG

                  Официален вестник на Европейския съюз

                  L 15/1

         РЕШЕНИЕ НА СЪВЕТА
         от 23 септември 2013 година
         за подписване от името на Съюза и временно прилагане на Споразумението за сътрудничество между Европейския съюз и неговите държави-членки, от една страна, и Конфедерация Швейцария, от друга, в областта на европейските програми за спътникова навигация
         (2014/20/ЕС)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 172 във връзка с член 218, параграф 5 от него,
         като взе предвид предложението на Европейската комисия,
         като има предвид, че:

                     (1)

                     С решение от 29 юни 2010 г. Съветът и представителите на правителствата на държавите-членки, заседаващи в рамките на Съвета, упълномощиха Комисията да започне преговори с Швейцария за сключване на Споразумение за сътрудничество в областта на европейските програми за спътникова навигация („споразумението“).

                     (2)

                     Споразумението беше договорено от Комисията от името на Съюза и неговите държави-членки.

                     (3)

                     Споразумението позволява участието на Швейцария в европейските програми за спътникова навигация. В замяна Швейцария участва във финансирането на тези програми.

                     (4)

                     Преговорите приключиха успешно с парафирането на споразумението на 6 март 2013 г. от Комисията и на 12 март 2013 г. от Конфедерация Швейцария.

                     (5)

                     Поради това споразумението следва да бъде подписано от името на Съюза при условие на сключването му на по-късна дата.

                     (6)

                     С оглед гарантиране на незабавното прилагане и на съответното участие на Швейцария в европейските програми за спътникова навигация, въпросите, попадащи в областта на компетентност на Съюза, следва да се прилагат временно в съответствие с член 27, параграф 2 от споразумението.

                     (7)

                     Съгласно член 27, параграф 1 споразумението следва да бъде одобрено от Съюза и неговите държави-членки в съответствие с техните вътрешни процедури.

                     (8)

                     Позицията на Съюза в рамките на Съвместния комитет трябва да бъде приета от Съвета по предложение на Комисията, тъй като комитетът има право да приема актове с правни последици или решения, с които се прекратява прилагането на споразумението.

                     (9)

                     В допълнение, по отношение на въпроси от компетентността на Съвместния комитет, които нямат правни последици, Комисията следва да координира позицията на Съюза с държавите-членки.

               ПРИЕ НАСТОЯЩОТО РЕШЕНИЕ:

            Член 1
            Подписването от името на Съюза на Споразумението за сътрудничество между Европейския съюз и неговите държави-членки, от една страна, и Конфедерация Швейцария, от друга страна, в областта на европейските програми за спътникова навигация, се разрешава при условие на сключването на посоченото споразумение.
            Текстът на споразумението е приложен към настоящото решение.

            Член 2
            Председателят на Съвета се оправомощава да посочи лицето(лицата), упълномощено(и) да подпише(ат) споразумението от името на Съюза.

            Член 3
            Споразумението се прилага временно в съответствие с член 27, параграф 2 от него до приключване на процедурите по сключването му (1).

            Член 4
            Председателят на Съвета, от името на Съюза, извършва нотификацията, предвидена в член 27, параграф 2 от споразумението.

            Член 5
            Настоящото решение влиза в сила в деня на приемането му.

            Съставено в Брюксел на 23 септември 2013 година.

                  За Съвета

                  Председател

               V. JUKNA

            (1)  Датата, от която споразумението ще бъде прилагано временно ще бъде публикувана в Официален вестник на Европейския съюз от Генералния секретариат на Съвета.


title: Решение на представителите на правителствата на държавите-членки от 2 юни 1997 година за определяне седалището на Европейския център за мониторинг на расизма и ксенофобията (97/С 194/02)

text:
Важна правна забележка

|

41997D0625(01)

Официален вестник n° C 194 , 25/06/1997 стр. 0004 - 0004 специално чешко издание глава 01 том 01 стр. 353  - 353 специално испанско издание глава 01 том 01 стр. 353  - 353 специално унгарско издание глава 01 том 01 стр. 353  - 353 специално литвийско издание глава 01 том 01 стр. 353  - 353 LV.ES глава 01 том 01 стр. 353  - 353 MT.ES глава 01 том 01 стр. 353  - 353 PL.ES глава 01 том 01 стр. 353  - 353 SK.ES глава 01 том 01 стр. 353  - 353 специално словенско издание глава 01 том 01 стр. 353  - 353

		19970602Решение на представителите на правителствата на държавите-членкиот 2 юни 1997 годиназа определяне седалището на Европейския център за мониторинг на расизма и ксенофобията(97/С 194/02)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ,като взеха предвид член 17 от Регламент (ЕО) № 1035/97 на Съвета от 2 юни 1997 г. за създаване на Европейски център за мониторинг на расизма и ксенофобията [1],като имат предвид, че е необходимо да се определи седалището на Европейския център за контрол и борба с расизма и ксенофобията,РЕШИХА:Член 1Европейският център за мониторинг на расизма и ксенофобията е със седалище във Виена.Член 2Настоящото решение, което се публикува в Официален вестник на Европейските общности, влиза в сила в деня на влизане в сила на Регламент (ЕО) № 1035/97 на Съвета от 2 юни 1997 г. за създаване на Европейски център за мониторинг на расизма и ксенофобията.Съставено в Люксембург на 2 юни 1997 година.ПредседателHans Van Mierlo[1] ОВ L 151, 10.6.1997 г., стр. 1.--------------------------------------------------


title: Решение (ЕС) 2017/1216 на Комисията от 23 юни 2017 година за установяване на критерии за присъждане на екомаркировката на ЕС на детергенти за съдомиялни машини (нотифицирано под номер С(2017) 4240) (Текст от значение за ЕИП. )

text:
                  12.7.2017

                  BG

                  Официален вестник на Европейския съюз

                  L 180/31

            РЕШЕНИЕ (ЕС) 2017/1216 НА КОМИСИЯТА
      от 23 юни 2017 година
      за установяване на критерии за присъждане на екомаркировката на ЕС на детергенти за съдомиялни машини

            (нотифицирано под номер С(2017) 4240)

      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
      след консултация със Съвета по екомаркировка на Европейския съюз,
      като има предвид, че:

                  (1)

                  Съгласно Регламент (ЕО) № 66/2010 екомаркировката на ЕС може да се присъжда на продукти, които през целия си жизнен цикъл имат намалено въздействие върху околната среда.

                  (2)

                  В Регламент (ЕО) № 66/2010 е предвидено да се определят специални критерии за екомаркировката на ЕС за всяка група продукти.

                  (3)

                  С Решение 2011/263/ЕС на Комисията (2) бяха определени екологичните критерии и свързаните с тях изисквания за оценка и проверка на детергенти за съдомиялни машини, валидни до 31 декември 2016 г.

                  (4)

                  С цел да се отчетат съвременните тенденции на пазара и иновациите в последващия период, се счита за целесъобразно да се установи преразгледан набор от екологични критерии за тази продуктова група.

                  (5)

                  Преразгледаните критерии, както и съответните изисквания за оценка и проверка, следва да бъдат валидни за период от шест години, считано от датата на нотифициране на настоящото решение, като се вземе предвид иновационният цикъл за тази група продукти. Посочените критерии имат за цел да популяризират продукти, които имат намалено въздействие върху водните екосистеми, съдържат намалено количество опасни вещества, постигат търсения с тях резултат и способстват за минимализирането на отпадъците чрез наличието на по-малко опаковки.

                  (6)

                  От съображения за правна сигурност Решение 2011/263/ЕС следва да бъде отменено.

                  (7)

                  Следва да бъде предоставен преходен период за производителите, на чиито продукти е присъдена екомаркировката на ЕС за детергенти за съдомиялни машини въз основа на критериите, определени в Решение 2011/263/ЕС, така че те да разполагат с достатъчно време, за да приспособят своите продукти към преразгледаните критерии и изисквания.

                  (8)

                  Предвидените в настоящото решение мерки са в съответствие със становището на Комитета, създаден съгласно член 16 от Регламент (ЕО) № 66/2010,

            ПРИЕ НАСТОЯЩОТО РЕШЕНИЕ:
      Член 1
      Групата продукти „детергенти за съдомиялни машини“ включва детергентите за съдомиялни машини или подобрителите на изплакването, попадащи в обхвата на Регламент (ЕО) № 648/2004 на Европейския парламент и на Съвета (3), които са пуснати на пазара и са предназначени да бъдат използвани изключително за домакинските съдомиялни машини и за автоматични съдомиялни машини за професионална употреба, които са със същия размер и употреба като домакинските съдомиялни машини.
      Член 2
      За целите на настоящото решение се прилагат следните определения:

                  1)

                  „входящи вещества“ означава вещества, добавени умишлено, както и странични продукти и онечиствания от суровини, които са в крайната формулировка на продукта (включително водоразтворимо фолио, когато е използвано);

                  2)

                  „първична опаковка“ означава:

                              а)

                              за единични дози в опаковка, която е предвидено да се отстранява преди употреба — обвивката на индивидуалната доза и опаковката, която е предвидено да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                              б)

                              за всички други типове продукти — опаковката, предвидена така, че да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                  3)

                  „микропластмаси“ означава частици с размер под 5 mm от неразтворима макромолекулна пластмаса, получена чрез един от следните процеси:

                              а)

                              процес на полимеризация, като полиадиция, поликондензация или друг сходен процес, при който се използват мономери или други изходни вещества;

                              б)

                              химическа промяна на естествени или синтетични макромолекули;

                              в)

                              микробна ферментация;

                  4)

                  „наноматериал“ означава естествен, съпътстващ или произведен материал, съдържащ частици в необвързано състояние или под формата на агрегат или агломерат, при което външният размер в едно или повече измерения на поне 50 % от общия брой частици е в обхвата 1—100 nm (4).

            Член 3
      За да му бъде присъдена екомаркировката на ЕС съгласно Регламент (ЕО) № 66/2010, даден детергент за съдомиялни машини или подобрител на изплакването трябва да попада в групата продукти „детергенти за съдомиялни машини“, определена в член 1 от настоящото решение, и да отговаря на критериите, както и на съответните изисквания за оценка и проверка, формулирани в приложението.
      Член 4
      Критериите за групата продукти „детергенти за съдомиялни машини“ и свързаните с тях изисквания за оценка и проверка, са валидни шест години, считано от датата на нотифициране на настоящото решение.
      Член 5
      Кодовият номер за означаване на групата продукти „детергенти за съдомиялни машини“ за административни цели е 015.
      Член 6
      Решение 2011/263/ЕС се отменя.
      Член 7
      1.   Чрез дерогация от член 6 заявленията за присъждане на екомаркировката на ЕС на продукти, попадащи в групата продукти „детергенти за съдомиялни машини“, които са подадени преди датата на нотифициране на настоящото решение, се оценяват в съответствие с условията, определени в Решение 2011/263/ЕС.
      2.   Заявленията за присъждане на знака за екомаркировка на ЕС на продукти, попадащи в групата продукти „детергенти за съдомиялни машини“, които са подадени в срок от два месеца от датата на нотифициране на настоящото решение, могат да се основават на критериите, формулирани в Решение 2011/263/ЕС, или на критериите, формулирани в настоящото решение.
      Тези заявления се оценяват в съответствие с критериите, на които се основават.
      3.   Лицензите за екомаркировка на ЕС, предоставени в съответствие с критериите, определени в Решение 2011/263/ЕС, могат да се използват в продължение на 12 месеца след датата на нотифициране на настоящото решение.
      Член 8
      Адресати на настоящото решение са държавите членки.

         Съставено в Брюксел на 23 юни 2017 година.

               За Комисията

            Karmenu VELLA

               Член на Комисията

         (1)  ОВ L 27, 30.1.2010 г., стр. 1.

         (2)  Решение 2011/263/ЕС на Комисията от 28 април 2011 г. за формулиране на екологични критерии за присъждане на екомаркировката на ЕС на детергенти за съдомиялни машини (ОВ L 111, 30.4.2011 г., стр. 22).

         (3)  Регламент (ЕО) № 648/2004 на Европейския парламент и на Съвета от 31 март 2004 г. относно детергентите (ОВ L 104, 8.4.2004 г., стр. 1).

         (4)  Препоръка 2011/696/ЕС на Комисията от 18 октомври 2011 г. относно определението за наноматериали (ОВ L 275, 20.10.2011 г., стр. 38).

         ПРИЛОЖЕНИЕ

            РАМКОВИ РАЗПОРЕДБИ

            КРИТЕРИИ ЗА ЕКОМАРКИРОВКА НА ЕС

            Критерии за присъждане на екомаркировката на ЕС за детергенти за съдомиялни машини

         КРИТЕРИИ

                     1.

                     Изисквания за дозиране

                     2.

                     Токсичност за водни организми

                     3.

                     Биоразградимост

                     4.

                     Устойчиво снабдяване с палмово масло, масло от палмови ядки и техните производни

                     5.

                     Изключени и ограничени вещества

                     6.

                     Опаковка

                     7.

                     Годност за употреба

                     8.

                     Информация за потребителя

                     9.

                     Информация, отбелязана на екомаркировката на ЕС

               ОЦЕНКА И ПРОВЕРКА
         а)   Изисквания

         В рамките на всеки критерий са посочени съответните специални изисквания за оценка и проверка.
         Когато от заявителя се изисква да представи пред компетентните органи декларации, документация, анализи, протоколи от изпитвания или други доказателства за съответствие с критериите, те могат да произлизат от заявителя и/или от неговия(те) доставчик(ци), според случая.
         Компетентните органи отдават предпочитание на свидетелствата, които са издадени от органи, акредитирани съгласно съответния хармонизиран стандарт за лабораториите за изпитване и калибриране, както и на проверките от органи, които са акредитирани съгласно съответния хармонизиран стандарт за органи, сертифициращи продукти, процеси и услуги. Акредитацията се извършва в съответствие с Регламент (ЕО) № 765/2008 на Европейския парламент и на Съвета (1).
         Когато е целесъобразно, могат да бъдат използвани методи на изпитване, различни от посочените за даден критерий, в случай че компетентният орган, разглеждащ заявлението, ги приеме за еквивалентни.
         Когато е целесъобразно, компетентните органи могат да изискат придружаваща документация и да извършват независими проверки или посещения на място.
         Предварително условие е продуктът да отговаря на всички приложими законови изисквания на държавата или държавите, на чийто пазар е предназначен да бъде предлаган. Заявителят трябва да декларира, че продуктът удовлетворява това изискване.
         Списъкът с базата данни на съставките на детергентите (списъкът DID), който е на разположение на уебсайта за екомаркировката на ЕС, съдържа най-използваните входящи вещества във формулировката на детергентите и козметичните продукти. Този списък се използва за получаване на данни за изчисляването на критичния обем на разреждане (CDV) и за оценката на биоразградимостта на входящите вещества. По отношение на веществата, които не са включени в списъка DID, са дадени указания за това как да се изчисляват или екстраполират съответните данни.
         Списък на всички входящи вещества се предоставя на компетентния орган, като се посочва търговското наименование (ако има такова), химичното наименование, CAS номер, DID номер, входящото количество, функцията и формата, налични във формулировката на крайния продукт (включително водоразтворимо фолио, ако се използва).
         Посочват се консервантите, ароматизиращите вещества и оцветителите, независимо от концентрацията им. Други входящи вещества се посочват при концентрация от 0,010 % тегловни или над нея.
         Всички входящи вещества, налични под формата на наноматериали, се посочват ясно в списъка с думата „нано“ в скоби.
         За всяко включено в списъка входящо вещество се предоставят информационни листове за безопасност (ИЛБ) в съответствие с Регламент (ЕО) № 1907/2006 на Европейския парламент и на Съвета (2). Когато няма ИЛБ за дадено вещество, тъй като то е част от смес, заявителят предоставя ИЛБ за сместа.
         б)   Измервателни прагове

         Спазването на екологичните критерии се изисква за всички входящи вещества, както е указано в таблица 1.

            Таблица 1

            Прагови равнища, приложими за входящи вещества по критерий за детергентите за съдомиялни машини (тегловни проценти)

                     Наименование на критерия

                     Повърхностноактивни вещества

                     Консерванти

                     Оцветителни агенти

                     Ароматизиращи вещества

                     Други (напр. ензими)

                     Токсичност за водни организми

                     ≥ 0,010

                     без ограничения (*1)

                     без ограничения (*1)

                     без ограничения (*1)

                     ≥ 0,010

                     Биоразградимост

                     Повърхностноактивни вещества

                     ≥ 0,010

                     Не се прилага

                     Не се прилага

                     Не се прилага

                     Не се прилага

                     Органични вещества

                     ≥ 0,010

                     без ограничения (*1)

                     без ограничения (*1)

                     без ограничения (*1)

                     ≥ 0,010

                     Устойчиво снабдяване с палмово масло

                     ≥ 0,010

                     Не се прилага

                     Не се прилага

                     Не се прилага

                     ≥ 0,010

                     Изключени или ограничени вещества

                     Посочени изключени и ограничени вещества

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     Опасни вещества

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC (вещества, пораждащи сериозно безпокойство)

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     Ароматизиращи вещества

                     Не се прилага

                     Не се прилага

                     Не се прилага

                     без ограничения (*1)

                     Не се прилага

                     Консерванти

                     Не се прилага

                     без ограничения (*1)

                     Не се прилага

                     Не се прилага

                     Не се прилага

                     Оцветителни агенти

                     Не се прилага

                     Не се прилага

                     без ограничения (*1)

                     Не се прилага

                     Не се прилага

                     Ензими

                     Не се прилага

                     Не се прилага

                     Не се прилага

                     Не се прилага

                     без ограничения (*1)

               РЕФЕРЕНТНА ДОЗА
         Следната доза се приема за референтна доза за изчисленията с цел документиране на съответствието с критериите за екомаркировка на ЕС и за изпитване на почистващите свойства.

                     Детергент за съдомиялни машини

                     Най-високата доза, препоръчана от производителя за измиване на 12 комплекта нормално замърсена посуда при стандартни условия („измиване“), както е определено в стандарт EN 50242 (указано за g/измиване или в ml/измиване)

                     Подобрител на изплакването

                     3 ml/измиване

            Оценка и проверка: заявителят предоставя етикета на продукта или листовката с инструкции за потребителя, съдържаща инструкции за дозиране.

            Критерий 1 — Изисквания за дозиране

         Референтната доза не трябва да надвишава следните количества:

                     Продуктов тип

                     Дозиране
                     (g/измиване)

                     Еднофункционален детергент за съдомиялни машини

                     19,0

                     Многофункционален детергент за съдомиялни машини

                     21,0

               Подобрителите на изплакването са освободени от това изискване.

            Оценка и проверка: заявителят предоставя етикета на продукта, който съдържа инструкциите за дозиране и документацията, в която е указана плътността (g/ml) на течност или гелообразни продукти.

            Критерий 2 — Токсичност за водни организми

         Критичният обем на разреждане (CDVchronic) на продукта не трябва да надхвърля следните гранични стойности за референтната доза:

                     Продуктов тип

                     Граничен CDV
                     (l/измиване)

                     Еднофункционални детергенти за съдомиялни машини

                     22 500

                     Многофункционални детергенти за съдомиялни машини

                     27 000

                     Подобрител на изплакването

                     7 500

            Оценка и проверка: заявителят предоставя изчислението на CDVchronic на продукта. На уебсайта за екомаркировката на ЕС е предоставена електронна таблица за изчисляването на стойността на CDVchronic.
         CDVchronic се изчислява за всички входящи вещества (i) в продукта, като се използва следната формула:

         където:

                     дозировка(i)

                     :

                     тегло (g) на веществото (i) в референтната доза;

                     DF(i)

                     :

                     коефициент на разграждане за веществото (i);

                     TFchronic(i)

                     :

                     коефициент на хронична токсичност на веществото (i).

               Стойностите на DF(i) and TFchronic(i) се посочват в най-актуалната част А на списъка DID. Ако входящото вещество не е включено в част А, заявителят прави оценка на стойностите, като използва подхода, описан в част Б от посочения списък, и приложи съответната документация.

            Критерий 3 — Биоразградимост

         а)   Биоразградимост на повърхностноактивни вещества

         Всички повърхностноактивни вещества трябва да са лесно разградими (аеробно).
         Всички повърхностноактивни вещества, класифицирани като опасни за водната среда: Категория 1 (H400) остра опасност или категория 3 (H412) хронична опасност в съответствие с Регламент (ЕО) № 1272/2008 на Европейския парламент и на Съвета (3) освен това трябва да бъдат анаеробно биоразградими.
         б)   Биоразградимост на органични съединения

         Съдържанието на органични вещества в продукта, които са аеробно небиоразградими (т.е. които не са лесно биоразградими — not readily biodegradable, aNBO) и/или анаеробно небиоразградими (anNBO) не трябва да надхвърлят следните гранични стойности за референтната доза:

                     Продуктов тип

                     Аеробно небиоразградими вещества (aNBO)
                     (g/измиване)

                     Анаеробно небиоразградими вещества (anNBO)
                     (g/измиване)

                     Детергенти за съдомиялни машини

                     1,00

                     3,00

                     Подобрители на изплакването

                     0,15

                     0,50

            Оценка и проверка: заявителят предоставя документация за разградимостта на повърхностноактивните вещества, както и изчислението на aNBO и на anNBO за продукта. На уебсайта за екомаркировката на ЕС е предоставена електронна таблица, която да се използва за изчисляването на стойността на aNBO и на anNBO.
         Както за разградимостта на повърхностноактивни вещества, така и за стойностите на aNBO и anNBO за органични съединения, се прави препратка към най-актуалния списък DID.
         За входящи вещества, които не са включени в част А от списъка DID, се предоставя съответната информация, получена от литературни или други източници, или подходящи резултати от изпитвания, показващи, че съответните вещества са аеробно и анаеробно биоразградими, както е описано в част Б от посочения списък.
         При липсата на документация за разградимост, описана по-горе, входящо вещество, различно от повърхностноактивно вещество, може да бъде освободено от изискването за анаеробна разградимост, ако е изпълнена една от следните три алтернативи:

                     1)

                     лесно разградимо е и има ниска адсорбция (A < 25 %);

                     2)

                     лесно разградимо е и има висока десорбция (D > 75 %);

                     3)

                     лесно разградимо е и небиоакумулиращо (4).

               Провежда се изпитване за адсорбция/десорбция в съответствие с насока 106 на ОИСР.

            Критерий 4 — Устойчиво снабдяване с палмово масло, масло от палмови ядки и техните производни

         Входящите вещества, използвани в продуктите, които са получени от палмово масло или масло от палмови ядки, трябва да са с произход от насаждения, които отговарят на изискванията на схема за сертифициране за устойчива продукция, създадена въз основата на организации с няколко заинтересовани страни, които имат множество членове, включително НПО, промишлеността и държавата, и които обръщат внимание на въпросите, свързани с въздействието върху околната среда, включително върху почвата, биоразнообразието, запасите от органичен въглерод и опазването на природните ресурси.

            Оценка и проверка: Заявителят предоставя данни посредством сертификати на трета страна и система за проследяване на това, че палмовото масло и маслото от палмови ядки, използвани при производството на входящите вещества, произхождат от насаждения, които са обработвани съгласно принципите на устойчивото развитие.
         Приетите сертификати включват тези по схемата Roundtable for Sustainable Palm Oil (RSPO) (със запазване на идентичността (identity preserved), с разделно третиране на сертифицирани и несертифицирани масла (segregated) и със смесване на сертифицирани и несертифицирани масла (mass balance) или всяка равностойна или по-строга схема за устойчиво развитие.
         За химичните производни на палмовото масло и маслото от палмови ядки е допустимо да се докаже устойчивост чрез системи с търгуеми сертификати като GreenPalm или равностойни на тях, като се предоставят декларираните суми по годишния доклад за напредъка (Annual Communications of Progress (ACOP) на предоставени и изкупени сертификати GreenPalm по време на последния годишен търговски период.

            Критерий 5 — Изключени и ограничени вещества

         а)   Конкретни изключени и ограничени вещества

         i)   Изключени вещества

         Веществата, посочени по-долу, не трябва да се включват във формулировката на продукта, независимо от тяхната концентрация:

                     —

                     Алкилфенолетоксилати (APEO) и други производни на алкилфеноли;

                     —

                     Атранол;

                     —

                     Хлороатранол;

                     —

                     Диетилентриаминпентаоцетна киселина (DTPA);

                     —

                     Етилендиаминтетраоцетна киселина (EDTA) и нейните соли;

                     —

                     Формалдехид и изпускащи формалдехид продукти (напр. 2-бромо-2-нитропропан-1,3-диол, 5-бромо-5-нитро-1,3-диоксан, натриев хидроксилметилглицинат, диазолидинилуреа), с изключение на онечистванията на формалдехид в повърхностноактивни вещества на базата на химията на полиалкоксисъединенията в концентрация до 0,010 % тегловни във входящото вещество;

                     —

                     Глутаралдехид;

                     —

                     Хидроксиизохексил-3-циклохексенкарбоксалдехид (HICC);

                     —

                     Микропластмаси;

                     —

                     Наносребро;

                     —

                     Нитромускуси и полициклични мускуси;

                     —

                     Фосфати;

                     —

                     Перфлуорни алкилати;

                     —

                     Четвъртични амониеви соли, които не са лесно биоразградими;

                     —

                     Реактивни хлорни съединения;

                     —

                     Родамин B;

                     —

                     Натриев хидроксилметилглицинат;

                     —

                     Триклозан;

                     —

                     3-йодо-2-пропинилов бутилкарбамат.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, с които се потвърждава, че изброените в списъка вещества не са включени във формулировката на продукта, независимо от тяхната концентрация.
         ii)   Ограничени вещества

         Веществата, посочени по-долу, не трябва да се включват във формулировката на продукта с концентрация, която е над указаната:

                     —

                     2-метил-2Н-изотиазол-3-он: 0,0050 % тегловни;

                     —

                     1,2-бензизотиазол-3(2H)-он: 0,0050 % тегловни;

                     —

                     2-метил-5-хлоро-4-изотиазолин-3-он/2-метил-4-изотиазолин-3-он: 0,0015 % тегловни.

               Общото съдържание на фосфор (P), изчислено като елементарен P, се ограничава до:

                     —

                     0,20 g/измиване за детергенти за съдомиялни машини;

                     —

                     0,030 g/измиване за подобрители на изплакването

               Ароматизиращите вещества, обвързани с изискването за деклариране, предвидено в Регламент (ЕО) № 648/2004, не трябва да присъстват в количества ≥ 0,010 % тегловни за вещество.

            Оценка и проверка: заявителят предоставя следните документи:

                     а)

                     ако се използват изотиазолинони — подписана декларация за съответствие, подкрепена от декларации от доставчици, ако е целесъобразно, в които се потвърждава, че съдържанието на използваните изотиазолинони е равно или по-ниско от определените гранични стойности;

                     б)

                     подписана декларация за съответствие, подкрепена от декларации от доставчици, ако е целесъобразно, в които се потвърждава, че общото количество на елементарен Р е равно или по-ниско от определените гранични стойности. Декларацията се придружава от изчисленията на общото съдържание на Р в продукта;

                     в)

                     подписана декларация за съответствие, подкрепена от декларации или документация от доставчици, ако е целесъобразно, в която се потвърждава, че ароматизиращите вещества, обвързани с изискването за деклариране, предвидено в Регламент (ЕО) № 648/2004, не присъстват над определените гранични стойности.

               б)   Опасни вещества

         i)   Краен продукт

         Крайният продукт не трябва да се класифицира и етикетира като остро токсичен, специфично токсичен за определени органи, респираторен или кожен сенсибилизатор, канцерогенен, мутагенен или токсичен за репродукцията, нито опасен за водната околна среда, както е определено в приложение I към Регламент (ЕО) № 1272/2008 и в съответствие със списъка в таблица 2.
         ii)   Входящи вещества

         Продуктът не трябва да съдържа входящи вещества в пределна концентрация, чиито стойности са равни на или по-високи от 0,010 % тегловни в крайния продукт, които отговарят на критериите за класифициране като токсични, опасни за водната среда, респираторни или кожни сенсибилизатори, канцерогенни, мутагенни или токсични за репродукцията в съответствие с приложение I към Регламент (ЕО) № 1272/2008 и в съответствие със списъка в таблица 2.
         Когато са дефинирани по-строго, общите или специфичните пределни концентрации, определени в съответствие с член 10 от Регламент (ЕО) № 1272/2008, имат предимство.

            Таблица 2

            Ограничения по отношение на класовете на опасност и тяхната категоризация

                     Остра токсичност

                     Категории 1 и 2

                     Категория 3

                     H300 Смъртоносен при поглъщане

                     H301 Токсичен при поглъщане

                     H310 Смъртоносен при контакт с кожата

                     H311 Токсичен при контакт с кожата

                     H330 Смъртоносен при вдишване

                     H331 Токсичен при вдишване

                     H304 Може да бъде смъртоносен при поглъщане и навлизане в дихателните пътища

                     EUH070 Токсичен при контакт с очите

                     Специфична токсичност за определени органи

                     Категория 1

                     Категория 2

                     H370 Причинява увреждане на органите

                     H371 Може да причини увреждане на органите

                     H372 Причинява увреждане на органите при продължителна или повтаряща се експозиция

                     H373 Може да причини увреждане на органи при продължителна или повтаряща се експозиция

                     Респираторна или кожна сенсибилизация

                     Категория 1A/1

                     Категория 1B

                     H317 Може да предизвика алергична кожна реакция

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     H334 Може да причини алергични или астматични симптоми или затруднения с дишането при вдишване

                     Канцерогенни, мутагенни или токсични за репродукцията свойства

                     Категории 1A и 1B

                     Категория 2

                     H340 Може да причини генетични дефекти

                     H341 Предполага се, че причинява генетични дефекти

                     H350 Може да причини рак

                     H351 Предполага се, че причинява рак

                     H350i Може да причини рак при вдишване

                     H360F Може да увреди оплодителната способност

                     H361f Предполага се, че уврежда оплодителната способност

                     H360D Може да увреди плода

                     H361d Предполага се, че уврежда плода

                     H360FD Може да увреди оплодителната способност Може да увреди плода

                     H361fd Предполага се, че уврежда оплодителната способност Предполага се, че уврежда плода

                     H360Fd Може да увреди оплодителната способност Предполага се, че уврежда плода

                     H362 Може да бъде вреден за кърмачета

                     H360Df Може да увреди плода Предполага се, че уврежда оплодителната способност

                     Опасно за водната околна среда

                     Категории 1 и 2

                     Категории 3 и 4

                     H400 Силно токсичен за водните организми

                     H412 Вреден за водните организми, с дълготраен ефект

                     H410 Силно токсичен за водните организми, с дълготраен ефект

                     H413 Може да причини дълготрайни последици за водните организми

                     H411 Токсичен за водните организми, с дълготраен ефект

                     Опасен за озоновия слой

                     H420 Опасен за озоновия слой

               Този критерий не се прилага за входящи вещества, попадащи в обхвата на член 2, параграф 7, букви а) и б) от Регламент (ЕО) № 1907/2006, в който се определят критериите за освобождаване на вещества от приложения IV и V към същия регламент от изискванията за регистрация, за потребители надолу по веригата и за оценка. С цел да се определи дали това изключение се прилага, заявителят проучва внимателно всяко входящо вещество с концентрация над 0,010 % тегловни.
         Веществата и смесите, включени в таблица 3, са освободени от критерий 5, буква б), точка ii).

            Таблица 3

            Вещества, подлежащи на дерогация

                     Вещество

                     Предупреждение за опасност

                     Повърхностноактивни вещества

                     H400 Силно токсичен за водните организми

                     H412 Вреден за водните организми, с дълготраен ефект

                     Субтилизин

                     H400 Силно токсичен за водните организми

                     H411 Токсичен за водните организми, с дълготраен ефект

                     Ензими (*2)

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     NTA като онечистване в MGDA и в GLDA (*3)

                     H351 Предполага се, че причинява рак

            Оценка и проверка: заявителят доказва съответствие с този критерий за крайния продукт и за всяко входящо вещество, присъстващо в концентрация, по-голяма от 0,010 % тегловни в крайния продукт. Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава, че нито едно от тези вещества не отговаря на критериите за класифициране с едно или повече предупреждения за опасност, изброени в таблица 2 във формата(ите) или агрегатното(ите) състояние(я), в които те присъстват в продукта.
         За веществата, посочени в приложения IV и V към Регламент (ЕО) № 1907/2006, които са освободени от задълженията за регистриране по член 2, параграф 7, букви а) и б) от посочения регламент, е достатъчна декларация в този смисъл от страна на заявителя.
         Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава присъствието на входящи вещества, които изпълняват условията за дерогация.
         в)   Вещества, пораждащи сериозно безпокойство (ВПСБ)

         Крайният продукт не трябва да съдържа входящи вещества, които са идентифицирани в съответствие с процедурата, описана в член 59, параграф 1 от Регламент (ЕС) № 1907/2006, по която се установява списъкът с кандидат-вещества, пораждащи сериозно безпокойство.

            Оценка и проверка: заявителят предоставя подписана декларация за съответствие, придружена от декларации от доставчиците си, ако е целесъобразно, или ИЛБ, в който се потвърждава, че няма наличие на нито едно от кандидат-веществата от списъка.
         При подаване на заявлението се прави позоваване на най-актуалния списък с вещества, идентифицирани като пораждащи сериозно безпокойство.
         г)   Ароматизиращи вещества

         Всички входящи вещества, добавяни към продукта като ароматизираща съставка, се произвеждат и обработват в съответствие с правилника на Международната асоциация по ароматите (IFRA) (5). Производителят трябва да спазва препоръките в стандартите на IFRA за забрана, ограничена употреба и специфични критерии за чистота на веществата.

            Оценка и проверка: доставчикът или производителят на ароматизиращите вещества, според случая, предоставя подписана декларация за съответствие.
         д)   Консерванти

                     i)

                     Продуктът може да включва консерванти само с цел запазване на продукта и само в дозата, подходяща за тази цел. Това не се отнася за повърхностноактивните вещества, които могат да имат и биоцидни свойства.

                     ii)

                     Продуктът може да съдържа консерванти при условие че те не са биоакумулиращи. Даден консервант не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF.

                     iii)

                     Забранено е да се твърди или внушава върху опаковката или по какъв да е друг начин, че продуктът има антимикробно или дезинфекциращо действие.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен консервант, както и информация за неговите стойности на BCF и/или log Kow. Заявителят предоставя също и образец на опаковката.
         е)   Оцветителни агенти

         Оцветителните агенти в продукта не трябва да са биоакумулиращи.
         Даден оцветителен агент не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF. За оцветителни агенти, одобрени за употреба в хранителни продукти, не е необходимо да се представя документация за потенциала им за биоакумулиране.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен оцветителен агент, както и информация за неговите стойности на BCF и/или log Kow, или документация, с която се показва, че оцветителният агент е одобрен за употреба в храни.
         ж)   Ензими

         Използват се само капсулирани ензими (в твърда форма) и ензими в течна форма/във форма на каша.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен ензим.

            Критерий 6 — Опаковка

         а)   Съотношение тегло/полезно действие (WUR)

         Съотношението тегло/полезно действие (WUR) на продукта се изчислява само за първичната опаковка и не надвишава следните стойности за референтната доза.

                     Продуктов тип

                     WUR
                     (g/измиване)

                     Детергенти за съдомиялни машини

                     2,4

                     Подобрители на изплакването

                     1,5

               Първична опаковка, произведена от над 80 % рециклирани материали, се освобождава от това изискване.

            Оценка и проверка: заявителят предоставя изчисление на WUR за продукта. Ако продуктът се продава в различни опаковки (т.е. с различни обеми), изчислението трябва да бъде представено за всеки размер на опаковката, за който има заявление за присъждане на екомаркировка на ЕС.
         Стойността на WUR се изчислява, както следва:
         WUR = Σ ((Wi + Ui)/(Di * Ri))
         където:

                     Wi

                     :

                     теглото (g) на първичната опаковка (i);

                     Ui

                     :

                     теглото (g) в първичната опаковка (i) на опаковката, която не е рециклирана след употреба от потребителя. Ui = Wi, освен когато заявителят може да докаже друго;

                     Di

                     :

                     брой референтни дози, съдържащи се в първичната опаковка (i);

                     Ri

                     :

                     индекс за повторно пълнене. Ri = 1 (опаковката не е използвана повторно със същата цел) или Ri = 2 (ако заявителят успее да докаже, че компонентът на опаковката може да се използва повторно за същата цел и се продават пълнители).

               Заявителят предоставя подписана декларация за съответствие, потвърждаваща съдържанието на рециклиран след употребата материал, заедно със съответната документация. Опаковката се смята за рециклирана след употреба, ако използваната за производството ѝ суровина е събрана от производителите на опаковки на етапа на търговското разпространение или на етапа на потреблението.
         б)   Проектиране на опаковките

         Пластмасовите опаковки трябва да бъдат проектирани така, че да се улесни ефективното рециклиране чрез избягване на потенциални замърсители или несъвместими материали, за които е известно, че могат да възпрепятстват разделянето или преработването, или да понижат качеството на рециклирания материал. Етикетът или ръкавният етикет, системата за затваряне и когато е приложимо, защитните покрития, не трябва да включват нито поотделно, нито заедно, материалите и компонентите, изброени в таблица 4. Помпените механизми (включително в спрейове) са освободени от това изискване.

            Таблица 4

            Материали и компоненти, изключени от елементите на опаковката

                     Елемент на опаковката

                     Изключени материали и компоненти (*4)

                     Етикет или ръкавен етикет

                                 —

                                 етикет или ръкавен етикет от PS, в комбинация с бутилка от PET, PP или HDPE

                                 —

                                 етикет или ръкавен етикет от PVC, в комбинация с бутилка от PET, PP или HDPE

                                 —

                                 етикет или ръкавен етикет от PETG, в комбинация с бутилка от PET

                                 —

                                 друг пластмасов материал за ръкавни етикети/етикети с плътност > 1 g/cm3, използвани с бутилка от PET

                                 —

                                 друг пластмасов материал за ръкавни етикети/етикети с плътност < 1 g/cm3, използвани с бутилка от PP или HDPE

                                 —

                                 етикети или ръкавни етикети, които са метализирани или са заварени към тялото на опаковката (вградено етикетиране)

                     Система за затваряне

                                 —

                                 система за затваряне от PS в комбинация с бутилка от PET, HDPE или PP

                                 —

                                 система за затваряне от PVC в комбинация с бутилка от PET, PP или HDPE

                                 —

                                 система за затваряне от PETG или материал за система за затваряне с плътност < 1 g/cm3 в комбинация с бутилка от PET

                                 —

                                 система за затваряне, изработена от метал, стъкло или EVA, които не са лесно отделими от бутилката

                                 —

                                 система за затваряне, изработена от силикон. Освободени са силиконовите системи за затваряне с плътност < 1 g/cm3 в комбинация с бутилка от PET и силиконовите системи за затваряне с плътност > 1g/cm3 в комбинация с бутилка от PEHD или PP.

                                 —

                                 Метално фолио или пломби, които остават закрепени към бутилката или системата за затваряне, след като продуктът е бил отворен

                     Защитни покрития

                     Полиамид, функционални полиолефини, метализирани и противосветлинни защитни покрития

            Оценка и проверка: заявителят предоставя подписана декларация за съответствие, посочваща състава на материала на опаковката, включително контейнера, етикета или ръкавния етикет, лепилата, системата за затваряне и защитното покритие, според случая, заедно със снимки или технически чертежи на първичната опаковка.

            Критерий 7 — Годност за употреба

         Продуктът трябва да има удовлетворително почистващо действие при минимална температура и препоръчваната от производителя доза за твърдост на водата в съответствие с най-актуалното стандартно изпитване на IKW (6) или най-актуалния стандарт EN 50242/EN 60436, изменен в „Рамка за изпитване на ефективността на детергентите за съдомиялни машини“, на разположение на уебсайта за екомаркировката на ЕС (7).

            Оценка и проверка: заявителят предоставя документация, която доказва, че продуктът е бил подложен на изпитване при условията, определени в стандарта или рамката на IKW и че резултатите са показали, че при продукта е постигнато поне минималното необходимо почистващо действие. Заявителят предоставя документация, която доказва съответствието с изискванията на лабораториите, включени в съответните хармонизирани стандарти за лабораториите за изпитване и калибриране, ако е целесъобразно.
         Може да се използва еквивалентно изпитване на действието, ако еквивалентността е била оценена и приета от компетентния орган.

            Критерий 8 — Информация за потребителите

         Продуктът се придружава от инструкции за правилна употреба, така че действието на продукта да бъде достигнато във възможно най-голяма степен и отпадъците да се сведат до минимум, както и да се намали замърсяването на водите и използването на ресурсите. Тези инструкции трябва да бъдат четливи или да включват графично представяне или картинки и да включват информация за следното:
         а)   Инструкции за дозиране

         Заявителят предприема необходимите стъпки, за да помогне на потребителите да спазват препоръчителната доза, като предостави указанията за дозиране и целесъобразна система за дозиране (например чашки).
         Инструкциите за дозиране трябва да включват информация за препоръчителната доза за стандартно количество съдове, поставяно за измиване.
         б)   Информация за изхвърлянето на опаковката

         Първичната опаковка трябва да съдържа информация за начините за повторна употреба, рециклиране и правилно изхвърляне на опаковките.
         в)   Информация по отношение на околната среда

         Върху първичната опаковка се изписва текст, в който се подчертава значението на това да се използва правилната доза и най-ниската препоръчана температура, за да се сведе до минимум потреблението на енергия и вода и да се намали замърсяването на водата.

            Оценка и проверка: заявителят предоставя подписана декларация за съответствие заедно с образец на етикета на продукта.

            Критерий 9 — Информация, присъстваща в екомаркировката на ЕС

         Знакът следва да бъде видим и четлив. Регистрационният/лицензионният номер на екомаркировката на ЕС трябва да фигурира върху продукта, да е четлив и да е ясно видим.
         Заявителят може да реши да включи незадължително каре за текст върху етикета, което съдържа следния текст:

                     —

                     Ограничено въздействие върху водната среда;

                     —

                     Ограничено количество опасни вещества;

                     —

                     Изпитано почистващо действие.

            Оценка и проверка: заявителят предоставя подписана декларация за съответствие заедно с мостра от продуктовия етикет или образец на графичното оформление върху опаковката, върху която се поставя знакът за екомаркировка на ЕС, както и подписана декларация за съответствие.

            (1)  Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ L 218, 13.8.2008 г., стр. 30).

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            (*1)  „без ограничения“ означава: независимо от концентрацията, всички вещества, добавени умишлено, както и странични продукти и онечиствания от суровини (аналитичната граница на откриване)

            НП= не се прилага

            (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

            (4)  Дадено вещество не се счита за биоакумулиращо, при BCF < 100 или logKow < 3,0. Ако са налични стойностите както на BCF, така и на logKow се използва най-високата измерена стойност на BCF.

            (*2)  Включително стабилизатори и други помощни вещества в препаратите

            (*3)  С концентрация под 0,2 % в изходния материал, при условие че общата концентрация в крайния продукт е по-ниска от 0,10 %.

            (5)  На разположение на уебсайта на IFRA: http://www.ifraorg.org

            (*4)  EVA — Етиленвинилацетат, HDPE — Полиетилен с висока плътност, PET — Полиетилентерефталат, PETG — Полиетилентерефталат, модифициран с гликол PP — Полипропилен, PS — Полистирен, PVC — Поливинилхлорид

            (6)  Наличен на http://www.ikw.org/fileadmin/content/downloads/Haushaltspflege/HP_DishwasherA_B_e.pdf.

            (7)  [URL за протокола на сайта на екомаркировката на ЕС ще бъде добавен по-късно — понастоящем всички предложени документи за протокола могат да бъдат намерени в техническия доклад].


title: Мобилизиране на средства от фонд „Солидарност“ на ЕС Резолюция на Европейския парламент от 11 март 2009 г. относно предложението за решение на Европейския парламент и на Съвета относно мобилизирането на средства от фонд „Солидарност“ на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (COM(2009)0023 – C6-0040/2009 – 2009/2007(ACI))#ПРИЛОЖЕНИЕ

text:
               1.4.2010

               BG

               Официален вестник на Европейския съюз

               CE 87/334

         Сряда, 11 март 2009 г.Мобилизиране на средства от фонд „Солидарност“ на ЕС
   P6_TA(2009)0103
   Резолюция на Европейския парламент от 11 март 2009 г. относно предложението за решение на Европейския парламент и на Съвета относно мобилизирането на средства от фонд „Солидарност“ на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (COM(2009)0023 – C6-0040/2009 – 2009/2007(ACI))
   2010/C 87 E/51

      Европейският парламент,
   като взе предвид предложението на Комисията до Европейския парламент и Съвета (COM(2009)0023 – C6-0040/2009),
   като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
   като взе предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2),
   като взе предвид съвместната декларация на Европейския парламент, Съвета и Комисията, приета по време на заседанието по съгласуване на 17 юли 2008 г., относно фонд „Солидарност“,
   като взе предвид доклада на Комисията по бюджети и становището на комисията по регионално развитие (A6-0106/2009),

               1.

               одобрява решението, поместено в приложение към настоящата резолюция;

               2.

               възлага на своя председател да подпише решението заедно с председателя на Съвета и да осигури публикуването му в Официален вестник на Европейския съюз;

               3.

               възлага на своя председател да предаде настоящата резолюция заедно с приложението към нея съответно на Съвета и на Комисията.

      (1)  ОВ C 139, 14.6.2006 г., стр. 1.

      (2)  ОВ L 311, 14.11.2002 г., стр. 3.

      Сряда, 11 март 2009 г.ПРИЛОЖЕНИЕ

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
         от 11 март 2009 г.
         относно мобилизиране на фонд „Солидарност“ на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
         като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2), и по-специално член 4, параграф 3 от него,
         като взеха предвид предложението на Комисията,
         като имат предвид, че:

                     (1)

                     Европейският съюз създаде фонд „Солидарност“ на Европейския съюз („Фонда“) в израз на солидарност с населението от регионите, засегнати от бедствия.

                     (2)

                     Междуинституционалното споразумение от 17 май 2006 г. позволява мобилизиране на средства от Фонда в рамките на годишна горна граница от 1 милиард евро.

                     (3)

                     Регламент (ЕО) № 2012/2002 съдържа разпоредбите, съгласно които може да се мобилизират средства от Фонда.

                     (4)

                     Румъния внесе заявление за мобилизиране на средства от Фонда във връзка с бедствие, причинено от наводнения. Комисията смята, че заявлението отговаря на условията от член 2 от Регламент (ЕО) № 2012/2002, и следователно предлага да се разрешат съответните бюджетни кредити.

               РЕШИХА:
         Член 1
         В общия бюджет на Европейския съюз за финансовата 2009 година се мобилизира фонд „Солидарност“ на Европейския съюз за осигуряване на сумата от 11 785 377 EUR под формата на бюджетни кредити за поети задължения и бюджетни кредити за плащания.
         Член 2
         Настоящото решение се публикува в Официален вестник на Европейския съюз.

            Съставено в Страсбург на 11 март 2009 г.

                  За Европейския парламент

                  Председател

                  За Съвета

                  Председател

         (1)  ОВ C 139, 14.6.2006 г., стр. 1.

         (2)  ОВ L 311, 14.11.2002 г., стр. 3.